Diari Oficial de la Generalitat Valenciana


Sumari del DOGV 3635, del 29-11-1999 (1999/9696)

ORDRE de 7 d'octubre de 1999, de la Conselleria de Cultura, Educació i Ciència, per la qual es disposa el funcionament de l'Institut d'Educació Secundària Núm. 2 del Campello.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   3635

Data del DOGV
:   29-11-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/9696


Data del document
:   07-10-1999

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * Campello, el
    * ensenyament secundari
    * ensenyament públic
    * centre d'ensenyament

ORDRE de 7 d'octubre de 1999, de la Conselleria de Cultura, Educació i Ciència, per la qual es disposa el funcionament de l'Institut d'Educació Secundària Núm. 2 del Campello. [1999/X9696]
  
El Decret 143/1999, de 17 de setembre, del Govern Valencià, publicat en el Diari Oficial de la Generalitat Valenciana de 28 de setembre, pel qual es crea l'Institut d'Educació Secundària núm. 2 del Campello, va autoritzar la Conselleria de Cultura, Educació i Ciència per a dictar les disposicions necessàries per al seu compliment i desenrotllament.
  
És procedent ordenar l'inici de les activitats del centre de nova creació, determinar els ensenyaments que s'impartixen i adoptar les mesures necessàries perquè puga desenrotllar la seua activitat acadèmica.
  
Fent ús de les competències que m'atorga l'article 35 de la Llei 5/1983, de Govern Valencià,
  
ORDENE
  
Primer
  
1. L'Institut d'Educació Secundària núm. 2 del Campello, codi 05383264, iniciarà les seues activitats en el curs acadèmic 1999/2000. Provisionalment, i fins a la finalització de les obres del nou centre docent, les activitats acadèmiques es desenrotllaran en el domicili de l'IES Clot de l'Illot, avinguda dels Furs, 46.
  
2. En el citat curs escolar admetrà matrícula per a cursar estudis d'Educació Secundària Obligatòria.
  
3. El centre impartirà els següents programes d'educació bilingüe: el Programa d'Ensenyament en Valencià (PEV) i el Programa d'Incorporació Progressiva (PIP).
  
Segon
  
El director territorial de Cultura i Educació d'Alacant nomenarà l'equip directiu del centre, conformement a allò establit en l'article 14.3 del Reglament Orgànic i Funcional dels Instituts d'Educació Secundària aprovat pel Decret 234/1997, de 2 de setembre, del Govern Valencià.
  
Tercer
  
La Direcció General de Centres Docents determinarà i gestionarà els fons necessaris per a la posada en funcionament i manteniment del centre. Així mateix, dotarà el centre de l'equipament i material didàctic necessaris. A estos efectes, la Direcció Territorial de Cultura i Educació d'Alacant efectuarà l'oportuna i raonada proposta.
  
Quart
  
La Direcció General d'Ordenació i Innovació Educativa i Política Lingüística podrà modificar els programes d'educació bilingüe que s'implanten en esta ordre.
  
Quint
  
1. Es desglossen de l'Institut d'Educació Secundària Clot de l'Illot, codi 23934724, a l'Institut d'Educació Secundària núm. 2, codi 46068933, els dos del Campello, els llocs de les especialitats següents:
  
- Filosofia 1
  
- Llatí 1
  
- Llengua Castellana i Literatura 1
  
- Geografia i Història 1
  
- Matemàtiques 2
  
- Biologia-Geologia 1
  
- Física i Química 1
  
- Dibuix 1
  
- Francés 1
  
- Anglés 1
  
- Llengua i Literatura Valencianes 1
  
2. Els llocs de treball no coberts per personal procedent del centre objecte del desglossament es cobriran pel procediment habitual.
  
3. La Direcció General de Personal realitzarà els tràmits administratius oportuns per a la redistribució del professorat que estava prestant servicis de manera definitiva en el centre d'origen.
  
DISPOSICIÓ ADDICIONAL
  
El que s'establix en esta disposició s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
S'autoritzen els distints òrgans directius d'esta Conselleria perquè, en l'àmbit de les seues respectives competències, adopten les mesures necessàries per a l'aplicació i desenrotllament d'allò disposat en esta ordre.
  
Segona
  
Esta ordre entrarà en vigor el dia de la seua publicació en el Diari Oficial de la Generalitat Valenciana. Això no obstant, els seus efectes s'entenen referits a l'1 de juliol de 1999.
  
València, 7 d'octubre de 1999
  
El conseller de Cultura, Educació i Ciència,
  
MANUEL TARANCÓN FANDOS